wickkiey/tamil-wikipedia-chunked huggingface dataset:
# பாபர்பூர் சட்டமன்றத் தொகுதி

**பாபர்பூர் சட்டமன்றத் தொகுதி** (*Babarpur Assembly constituency*), தில்லி சட்டமன்றத்திற்கான தொகுதியாகும்.
இது வடகிழக்கு தில்லி மக்களவைத் தொகுதிக்கு உட்பட்டது.
- உறுப்பினர்: நரேஷ் கவுர்
- கட்சி: பாரதிய ஜனதா கட்சி  
:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.  
| கட்சி | வேட்பாளர் | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- |
| பாசக | நரேசு கவுர் | 34,180 | 29.73 |  |
| காங்கிரசு | சாகிர் கான் | 29,673 | 25.81 |  |
| ஆம் ஆத்மி கட்சி | கோபால் ராய் | 20,833 | 22.37 | } |
# பாபர்பூர் சட்டமன்றத் தொகுதி

### நான்காவது சட்டமன்றம் (2008)

| கட்சி | வேட்பாளர் | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- |
| பாசக | நரேசு கவுர் | 31,954 | 35.10 |  |
| பகுசன் சமாச் கட்சி | காசி தில்சித் அலி | 28,128 | 30.90 |  |
| காங்கிரசு | அனில் குமார் வசித் | 21,632 | 23.76 | } |
# கோகல்பூர் சட்டமன்றத் தொகுதி

**கோகல்பூர் சட்டமன்றத் தொகுதி** (*Gokalpur Assembly constituency*), தில்லி சட்டமன்றத்திற்கான தொகுதியாகும்.
இது வடகிழக்கு தில்லி மக்களவைத் தொகுதிக்கு உட்பட்டது.
- உறுப்பினர்: ரஞ்சித் சிங்
- கட்சி: பாரதிய ஜனதா கட்சி  
:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.
# கோகல்பூர் சட்டமன்றத் தொகுதி

### ஆறாவது சட்டமன்றம்

- காலம்: 2015 முதல்
:சட்டமன்ற உறுப்பினருக்கான தேர்தல் நடைபெறுகிறது.
# முஸ்தபாபாத் சட்டமன்றத் தொகுதி

**முஸ்தபாபாத் சட்டமன்றத் தொகுதி**, தில்லி சட்டமன்றத்திற்கான தொகுதியாகும்.
இது வடகிழக்கு தில்லி மக்களவைத் தொகுதிக்கு உட்பட்டது.
- உறுப்பினர்: ஹாசன் அகமது
- கட்சி: இந்திய தேசிய காங்கிரசு  
:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.
# முஸ்தபாபாத் சட்டமன்றத் தொகுதி

### ஆறாவது சட்டமன்றம்

- காலம்: 2015 முதல்
:சட்டமன்ற உறுப்பினருக்கான தேர்தல் நடைபெறுகிறது.
# கராவல் நகர் சட்டமன்றத் தொகுதி

**கராவல் சட்டமன்றத் தொகுதி**, (*Karawal Nagar Assembly constituency*) தில்லி சட்டமன்றத்திற்கான தொகுதியாகும்.
இது வடகிழக்கு தில்லி மக்களவைத் தொகுதிக்கு உட்பட்டது.
- உறுப்பினர்: மோகன் சிங்
- கட்சி: பாரதிய ஜனதா கட்சி  
:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.
# கராவல் நகர் சட்டமன்றத் தொகுதி

### ஆறாவது சட்டமன்றம்

- காலம்: 2015 முதல்
:சட்டமன்ற உறுப்பினருக்கான தேர்தல் நடைபெறுகிறது.  
| 1993 | இராம் பால் |  |
| --- | --- | --- |
| 1998 | மோகன் சிங் பிசுத் |  |
| 2003 |  |  |
| colspan=4 align=<small>*எல்கை மாற்றப்பட்டது*</small> |  |  |
| 2008 | மோகன் சிங் பிசுத் |  |
| 2013 |  |  |
| 2015 | கபில் மிசுரா |  |
| 2020 | மோகன் சிங் பிசுத் | } |
# கு. கலியபெருமாள்

புலவர் **கு. கலியபெருமாள்** (04 மார்ச் 1924 - 16 மே 2007) தமிழ்நாட்டைச் சேர்ந்த பகுத்தறிவு, வர்க்க விடுதலை, சாதி ஒழிப்பு, விவசாயிகளுக்கானப் போராட்டம், ஈழ விடுதலை ஆதரவு, மொழிப் பாதுகாப்பு, இன விடுதலைக்கு ஆயுதமேந்திய போராட்டம் என வாழ்ந்த போராளியாவார்.
# கு. கலியபெருமாள்

## பிறப்பு

இன்றைய கடலூர் மாவட்டம், பெண்ணாடம் அடுத்த சௌந்திரசோழபுரத்தில் அஞ்சலை - குஞ்சான் இணையருக்கு இரண்டாவது மகனாக 4 மார்ச் 1924 அன்று பிறந்தார் கலியபெருமாள். இவர் தம்பியின் பெயர் மாசிலாமணி.
# கு. கலியபெருமாள்

## கல்வி

சௌந்திரசோழபுரத்தில் தொடக்கக் கல்வியும், பெண்ணாடத்தில் பள்ளிக் கல்வியையும் பெற்றார். புதுமுக வகுப்பை விழுப்புரம் மாவட்டம் மயிலத்தில் உள்ள சிறீமத் சிவஞான பாலய சுவாமிகள் தமிழ்க் கல்லூரியில் கற்றார். இக்கால கட்டத்தில் "பெரியார்" ஈ. வெ. இராமசாமி தலைமையில் செயல்பட்ட சுயமரியாதை இயக்கத்தின் அறிமுகம் கிடைத்து. சுயமரியாதை நூல்களையும், துண்டறிக்கைகளையும் கொண்டுவந்து பிற மாணவர்களுக்கு வழங்கிவந்தார்.  
பின் திருவையாறு அரசர் கல்லூரியில் புலவர் படிப்பைக் கற்க இணைந்தார். அக்கல்லூரியில் சாதி வேறுபாடு மிகுதியாகக் காணப்பட்டது. பார்ப்பன மாணவர்களின் விடுதியில் பிற மாணவர்கள் நுழையக்கூடாது என்பது போன்ற கட்டுப்பாடுகள் இருந்தன. அதை எதிர்த்த கலியபெருமாள், 'புத்துலக சிற்பகம் (திராவிடர் மாணவர் கழகம்)’ என்னும் மாணவர் அமைப்பை ஏற்படுத்தி மாணவர்களை திரட்டிப் போராடி அங்கு இருந்த பாகுபாட்டை ஒழித்தார்.
# கு. கலியபெருமாள்

## ஆசிரியப்பணி

கல்வியை முடித்தப்பின் ஆசிரியராக வாழ்க்கையைத் துவக்கினார்.
# கு. கலியபெருமாள்

## தனி வாழ்க்கை

1949-இல் வாலாம்பாள் என்பவரைத் திருமணம் செய்தார் கலியபெருமாள். இவ்விணையருக்கு வள்ளுவன், சோழ நம்பியார், தமிழரசி, கண்ணகி, அஞ்சுகம் ஆகிய பிள்ளைகள் பிறந்தனர். கலியபெருமாளை மரணதண்டனையிலிருந்து காக்க பலரும் போராடி, கையெழுத்து இயக்கம் நடத்தி இந்தியக் குடியரசுத் தலைவராக இருந்த வி. வி. கிரி-க்கு அனுப்பினர். இதன் தொடர்ச்சியாக 1973-இல் கலியபெருமாளுக்கு விதிக்கப்பட்ட தூக்குத் தண்டனையை ஆயுள் தண்டனையாகக் குறைத்தார் குடியரசுத் தலைவர்.
# கு. கலியபெருமாள்

## தனி வாழ்க்கை

### சிறைவாழ்வுக்கு முடிவு

1981-இல் தில்லியைச் சேர்ந்த ஊடகர் கன்ஷியாம் பர்தேசி, சிறையிலிருந்த கலியபெருமாளையும் அவர் குடும்பத்தினரையும் நேரில் சந்தித்துப் பின் மனித உரிமை ஆர்வலர்களை ஒருங்கிணைத்து இந்திய உச்ச நீதிமன்றத்தில் வழக்குத் தொடுத்து அவர்கள் அனைவரையும் 1983-இல் விதிகளற்ற நீண்டகால சிறைவிடுப்பில் மீட்டு வந்தார். சில ஆண்டுகள் கழித்து உச்சநீதிமன்றத்தின் அறிவுறுத்தலின் பேரில் தண்டனையில் இருந்து அவர்கள் முழுமையாக விடுதலை செய்யப்பட்டனர். இக் காலகட்டத்தில் பெருஞ்சித்திரனாரின் அரசியல் பார்வையை உள்வாங்கிய கலியபெருமாள் பிறகு தமிழ்த் தேசியராக மாறினார் . பொன்பரப்பி தமிழரசன் உள்ளிட்ட இளைஞர்கள் இவர் செயல்பாட்டால் ஈர்க்கப்பட்டனர்.
# கு. கலியபெருமாள்

## மறைவு

கலியபெருமாள் 16 மே 2007 அன்று காலமானார். அவரின் உடல், சௌந்திரசோழபுரத்தில், கணேசன், காணியப்பன், சர்ச்சில் ஆகியோர் உயிரிழந்த அதே இடத்தில் அடக்கம் செய்யப்பட்டது. தற்போது அவ்விடம் என அழைக்கப்படுகிறது.
# கு. கலியபெருமாள்

## தன்வரலாற்று நூல்

கலியபெருமாள் தனது வாழ்க்கை வரலாறை *மக்களின் துணையோடு மரணத்தை வென்றேன்* (2006) என்ற பெயரில் தன்வரலாற்று நூலை எழுதியுள்ளார்.
# கு. கலியபெருமாள்

## பரவலர் பண்பாட்டில்

பிரபாகரனின் வாழ்க்கை வரலாற்றுத் திரைப்படம் ஆன *மேதகு 2* -வில் (2022) ஒரு காட்சியில் கலியபெருமாளின் பாத்திரத்தை சோழ நம்பியார் ஏற்று நடித்துள்ளார். கலியபெருமாள், தன்னோடு சிறையிலிருந்த பிரபாகரனுக்குக் கருத்தியல் ஆலோசனை வழங்குவதாக இக்காட்சி அமைந்துள்ளது.  
வெற்றிமாறன் இயக்கிய *விடுதலை பகுதி 1* (2023) திரைப்படத்தில் விஜய் சேதுபதி ஏற்று நடித்த "பெருமாள் வாத்தியார்" பாத்திரம், கலியபெருமாளை ஒத்துள்ளது.
# இராபர்ட்டின் நான்மர்

**இராபர்ட்டின் நான்மர்** *(Robert's Quartet )* என்பது நெருக்கமாக அமைந்துள்ள விண்மீன் பேரடைகளின் ஒரு குழுவாகும். இது தெற்கு வின்மீன் குழாமில் கிட்டத்தட்ட 160 மில்லியன் ஒளியாண்டுகள் தொலைவில் காணப்படுகிறது. இக்குழுவில் நான்கு வெவ்வேறு வகையான விண்மீன் பேரடைகள் ஒன்றுக்கொன்று ஈர்ப்பு விசையால் இழைந்தும் குழைந்தும் இடைவினை புரிகின்றன. புபொப 87, புபொப 88, புபொப 89 மற்றும் புபொப 92 ஆகியன இக்குழுவில் உள்ள உறுப்பினர்களாகும். இக்குழுவை சான் எர்சல் 1830 ஆம் ஆண்டில் கண்டறிந்தார். புபொப 101 என்று பட்டியலிடப்பட்டுள்ள வானுறுப்பும் இக்குழுவுடன் சிறிதளவு தொடர்பு கொண்டுள்ளது.  
நெருக்கமான விண்மீன் பேரடைகளின் குழுவிற்கு இராபர்ட்டின் நான்மர் குழு ஒரு மிகச்சிறந்த உதாரணமாகும். ஏனெனில் இது போன்ற குழுக்களில் மிகக்குறுகிய பிரதேசத்தில் நான்கு முதல் எட்டு விண்மீன் பேரடைகள் அடங்கியிருக்கும். அண்ட இடைவினைகள் குறித்தும் அதன் விளைவுகள் குறித்தும் குறிப்பாக விண்மீன்கள் உருவாக்கம் தொடர்பான கருத்துகளை கண்டறிய நல்ல ஆய்வுக்கூடங்களாக அவை உள்ளன. இக்குழுவின் ஒட்டுமொத்த தோற்ற ஒளிஅளவு 13 ஆகும். இக்குழுவில் பிரகாசமாக உள்ள பேரடையின் தோற்ற ஒளிஅளவு 14 ஆகும்.
வானத்தில், இந்நான்கு விண்மீன் பேரடைகளும் 1.6 கோணத்துளி ஆரம் கொண்ட ஒரு வட்டத்திற்குள் 75,000 ஒளி ஆண்டுகள் தொலைவு தொடர்புடையனவாக உள்ளன. ஆல்டன் ஆர்பு மற்றும் பாறி எப் மடோர் ஆகியோர் இவற்றிற்குப் பெயரிட்டனர். மேலும் 1987 ஆம் ஆண்டில் தெற்கிலுள்ள விசித்திரமான விண்மீன் பேரடைகள் மற்றும் குழுக்கள் என்று ஒரு பெயர்ப் பட்டியலையும் தொகுத்தனர்.
# இராபர்ட்டின் நான்மர்

## உறுபினர்கள்

**'''Members of Robert's Quartet'''**  
| பெயர் | வகை | சூரியனிடமிருந்து தொலைவு
(மில்லியன் ஒஆ) | தோற்றப் பொலிவு |  |
| --- | --- | --- | --- | --- |
| புபொப 87 | IBm pec. | 155 | +14.5 |  |
| புபொப 88 | SB(rs)a pec. | 156 | +15.21 |  |
| புபொப 89 | SB0(s)a pec. | 149 | +14.57 |  |
| புபொப 92 | SAa pec. | 146 | +14.29 |  |
| புபொப 101 | Sc | 154 | +13.46 | } |
# இராபர்ட்டின் நான்மர்

## இவற்றையும் காண்க

- சிடிபென்னின் ஐம்மை
- செய்பெர்ட்டின் அறுமை
# இராபர்ட்டின் நான்மர்

## வெளிப்புற இனைப்புகள்

- **ESo**: Cosmic Portrait of a Perturbed Family
- "What's In A Name?"
-
# புபொப 88

**புபொப 88** *( NGC 88 )* என்பது பூமியிலிருந்து 160 மில்லியன் ஒளியாண்டுகள் தொலைவிலுள்ள தெற்கு விண்மீன் குழாமில் உள்ள ஒரு சுருள் விண்மீன் பேரடையாகும். புபொப 88 விண்மீன் பேரடை புபொப 92, புபொப 87, புபொப 89 ஆகிய உறுப்பினர்களுடன் இடைவினை புரிகிறது. இது இராபர்ட்டின் நான்மர் குழுவின் ஒருபகுதி விண்மீன் பேரடை ஆகும். இக்குழுவில் உள்ள நான்கு விண்மீன் பேரடைகளும் ஒன்றுக்கொன்று இடைவினை புரிகின்றன. இக்குழுவை சான் எர்சல் 1830 ஆம் ஆண்டில் கண்டறிந்தார்.
# இல. நடராசன்

**இல. நடராசன்** (1919 – 15 சனவரி 1939) என்பவர் பிரித்தானிய இந்தியாவின் சென்னை மாகாணத்தின் முதலமைச்சராக இருந்த இராசாசி பள்ளிகளில் இந்தியை கட்டாய பாடமாக ஆக்கியதை எதிர்த்து, 1937இல் நடந்த இந்தி எதிர்ப்புப் போராட்டத்தின்போது தமிழகத்தில் முதன்முதலாக உயிர்விட்ட போராளி ஆவார்.
# இல. நடராசன்

## குடும்பம்

சென்னை ஜார்ஜ் டவுன், போர்த்துகீசு தெருவைச் சேர்ந்த கே. இலட்சுமணன், குப்பம்மாள் என்கிற ஆதிதிராவிட மரபு பெற்றோருக்குப் பிறந்தவர் நடராசன். இவர் வீட்டிற்கு ஒரே மகன், திருமணம் ஆகாதவர். இவரும் இவரது தந்தையும் தச்சு வேலை செய்துவந்தனர்.
# இல. நடராசன்

## இந்தித் திணிப்பை எதிர்த்துப் போராட்டம்

கட்டாய இந்தித் திணிப்பைக் கண்டு கொதித்த நடராசன், 1938 திசம்பர் 05 அன்று சென்னை சௌகார் பேட்டையில் இருந்த இந்து தியாலஜிகல் உயர்நிலைப்பள்ளி முன்பு இந்தி திணிப்புக்கு எதிராக நடந்த மறியலில் கலந்துகொண்டார்.
# இல. நடராசன்

## சிறைத்தண்டனை

மறியலில் ஈடுபட்டதற்காக கைதான நடராசனுக்கு 1938 திசம்பர் 5ஆம் நாள் ஆறுமாத கடுங்காவலும், 50 ரூபாய் அபராதமும் விதிக்கப்படது. சிறையில் இவருக்கு 'சி' (கடைசி) வகுப்பு வழங்கப்பட்டது. சிறையில் இருந்தபோது மூன்றுவாரத்துக்குள் நடராசனின் கீழுதட்டில் கொப்புளம் கிளம்பியதால் திசம்பர் 26 அன்று சிறை மருத்துமனையில் உள்நோயாளியாக சிகிச்சைப் பெற்றார். அடுத்த நாள் கொப்புளம் வெடித்து 102 டிகிரி காய்ச்சலும், தலையின் இடது பக்கம் வீங்கிச் சிவந்தது. கடும் வலியும் ஏற்பட்டது. 28, 29 ஆகிய நாட்களில் காய்ச்சல் தொடர்ந்தது. வலது தொடையிலும், இடது காலிலும் புதிதாக வீக்கம் தோன்றி, தோல் மென்மையாக ஆனது. 30ஆம் தேதி காய்ச்சல் சற்று தணிந்தாலும் முகம் முழுவதும் வீங்கி உதடு, முன்னங் கழுத்து போன்றவை வீங்கிவிட்டன. இதைத் தொடர்ந்து இது சாதாரண உடல் கோளாறு அல்ல என்று உணர்ந்த சிறை மருத்துவர்கள் அருகில் இருந்த பொது மருத்துவமனைக்கு நடராசனை மாற்றினர். நடராசனுக்கு வந்த ‘cellulitis complicated with septicaemia and pyaemia’ என்ற நோய், ‘pyaemic abscesses in the brain’ ஆகவும் மாறியது (அதாவது கடுமையான சீழ் கொண்ட நோய்த்தொற்று ரத்தத்தில் கலந்து, மூளையையும் பாதித்துவிட்டது). பொது மருத்துவமனையில் சேர்க்கபட்ட இரு வாரங்கள் கழித்து 1939 சனவரி 14 அன்று நடராசன் மருத்துவமனையில் இருந்து விடுவிக்கப்பட்டார். மன்னிப்புக் கடிதத்தை அளித்தால் விடுதலைசெய்வதாக அரசு கூறியபோது அதற்கு நடராசன் மறுத்துவிட்டார்.
# இல. நடராசன்

## மரணம்

தண்டனைக் கைதியாகவே 1939 சனவரி 15 அன்று பிற்பகல் 2 மணிக்கு காலமானார். இவரது உடல் 16ஆம் தேதி சென்னை மூலக்கொத்தளம் சுடு காட்டில் அடக்கம் செய்யப்பட்டது. அவருடைய இறுதி ஊர்வலத்திக்கு 10000கும் மேற்பட்ட மக்கள் கலந்து கொண்டு கண்ணீர் அஞ்சலி செலுத்தினர். ஆல்பெர்ட் ஜேசுதாசன் தலைமையில், அண்ணாதுரை, அ. பொன்னம்பலம், கு. மு. அண்ணல் தங்கோ, டாக்டர் தருமாம்பாள், காஞ்சி பரவஸ்து ராஜகோபாலாச்சாரி, நாராயணி அம்மை மற்றும் பலர் இறந்த நடராசனின் நெஞ்சத் திண்மையைப் பாராட்டினர் .
# இல. நடராசன்

## விளைவு

மொழிக்கான போராட்டம் ஒன்றில் ஈடுபட்டு கைதியாக இருந்த போதே ஒருவர் இறந்தது அதுவே முதல் முறை. அந்தவகையில் மொழிப் போராட்டத்தில் முதல் தியாகி நடராசன். நடராசனின் மரணம் சூழலை உணர்வு பூர்வமாக்கிவிட்டது போராட்டத்தை மேலெடுத்துச்செல்ல இம்மரணம் அடிக்கல்லானது. இதனால் போராட்டம் மேலும் தீவிரமடையவே, இந்தி பயிற்று மொழி தொடர்பான அரசாணையை 1940 பெப்ரவரி 21 அன்று அரசு திரும்பப் பெற்றது.  
இவர்களின் நினைவைப் போற்றும்வகையில் சென்னையில் தமிழக அரசு அரசுக் கட்டடம் ஒன்றிற்கு **தாளமுத்து நடராசன் மாளிகை** என்று பெயர் சூட்டியுள்ளது.
# இல. நடராசன்

## இதனையும் காண்க

இந்தித் திணிப்பு எதிர்ப்புப் போராட்டம்
# கே. சி. லோகேசுவரன்

**கணபதிப்பிள்ளை கதிரவேல்பிள்ளை லோகேசுவரன்** (*Kanapathipillai Cathiravelpillai Logeswaran*) இலங்கைத் தமிழ் அரச அதிகாரியாவார். இவர் மேல் மாகாண ஆளுநராகப் பணியாற்றினார். தற்போது மேல் மாகாண ஆளுநராக 2018 ஏப்ரல் 12 முதல் பொறுப்பேற்றுள்ளார்.
# கே. சி. லோகேசுவரன்

## ஆரம்ப வாழ்க்கை

லோகேசுவரன் யாழ்ப்பாணம், பரி யோவான் கல்லூரியில் கல்வி கற்றவர். பள்ளிப் படிப்பை அடுத்து இலங்கைப் பல்கலைக்கழகத்தில் பயின்று இளங்கலைப் பட்டம் பெற்றார்.
# கே. சி. லோகேசுவரன்

## பணி

பட்டப் படிப்பின் பின்னர் லோகேசுவரன் இலங்கை நிருவாக சேவையில் இணைந்தார். 1980 முதல் 1981 வரை யாழ் பல்கலைக்கழகத்தில் பதிவாளராகப் பணியாற்றினார். பின்னர் இலங்கைத் தேசியக் காவல்படையின் ஆணையத்தின் செயலர், இலங்கைத் தொலைத்தொடர்பு நிறுவனத்தின் இயக்குநர், இலங்கை நிதி அமைச்சகத்தின் ஆலோசகர் எனப் பல்வேறு அரசு அலுவலகங்களிலும் மூத்த அரச அதிகாரியாகப் பணியாற்றினார். 1999 இல் தென் கொரியாவுக்கான இலங்கைத் தூதுவராக நியமிக்கப்பட்டு, 2003 பெப்ரவரி வரை மணியாற்றினார்.
# கே. சி. லோகேசுவரன்

## ஆளுநர்

2015 சனவரி 23 அன்று இலங்கையின் புதிய அரசுத்தலைவர் மைத்திரிபால சிறிசேன லோகேசுவரனை மேல் மாகாண ஆளூநராக நியமித்தார். 2018 ஏப்ரல் 12 இல் வடமேற்கு மாகாண ஆளுநராக அரசுத்தலைவர் மைத்திரிபால சிறிசேன நியமித்தார்.
# கமலை

**கமலை** என்பது ஒரு கிணற்றிலிருந்து நீரிறைக்கும் சாதனமாகும். இதைக் கொண்டு ஒரு காலத்தில் வேளாண்மை நடந்துவந்தது.
# கமலை

## கமலை செயல்படும் விதம்

கமலை சாதனத்தில் நீரிறைக்கக் காளைகள் தேவை. கிணற்றடியில் முன்னும் பின்னும் போய்வரும் காளைகள். காளைகள் பின்னால் போகும்போது கயிற்றின் முனையில் இணைக்கப்பட்ட சால் என்னும் பானைபோன்ற கொள்கலன் இருக்கும் அதைச் சுற்றி தோலால் தைக்கபட்டிருக்கும் அதன் அடிப்புறத்தில் தோலாலான குழாய் அமைப்பு இருக்கும். அந்தக் குழாயின் இம்முனை கிணற்றடியில் உள்ள வாய்களில் இருக்கும். கமலையை இணைத்த வடக்கயிறானது ஒரு இராட்டிணம் வழியாக வந்து மாட்டின் நுகத்தடியில் கட்டடப்பட்டிருக்கும். கிணற்றுகுள் இறங்கிய சால் நீரில் மூழ்கியதும், காளைகளை விவசாயி முன்னால் ஓட்டுவார். ஒரு குறிப்பிட்ட இடதிற்கு மாடு வந்ததும் விவசாயி அப்படியே கயிறின் மீது ஏறி அமருவார். தண்ணீர் நிரம்பிய சால் அப்படியே மேலே வரும் அப்போது சாலின் கீழுள்ள நீர் வெளியேற்றும் பகுதிவழியே நீர் மடையில் கொட்டும். பின்னர் பழயபடி மாடுகளை பின்னால் ஒட்டவர். இந்த பணிக்குப் பழக்கப்பட்ட மாடுகளாலேயே இந்த வேலையைச் செய்ய முடியும் புதியதாக வாங்கி வந்த மாடுகளால் இந்த வேலையைச் செய்ய முடியாது.  
இன்று கமலைக் கிணறு என்பது காண முடியாத காட்சியாகிவிட்டது. தற்போது தமிழ்நாட்டில் மிகக் குறைந்த அளவு பகுதிகளிலேயே இவை காணப்படுகின்றன. அண்மைக் காலம்வரை புதுக்கோட்டை மாவட்டம் வம்பன் அருகே மழவராயன்பட்டி கிராமத்தில் ஏற்றம் மூலமாக நீர்பாய்ச்சி வந்த நிலையில் பருவமழை பொய்த்ததால் கிணற்றில் நீர் இல்லாமல் போய் இந்த பாசண முறை நின்று போய் உள்ளது. கமலை வைத்து நீரிறைக்கும்போது குறிப்பிட்ட அளவு நீர் மட்டும் எடுக்கப்படும்.
# கமலை

## கமலையின் மகத்துவம்

நீரில் மூன்று அடுக்குகள் உள்ளன. முதலாவது மேல்மட்ட நீர் (surface water), இரண்டாவது தந்துகிக் குழாய் நீர் (capillary water), மூன்றாவது நிலத்தடி நீர் (ground water).  
பொதுவாக மேல்மட்ட நீரானது குளங்களிலும் ஆறுகளிலும் காணப்படும். நிலத்தடி நீர் என்பது 100 அடிக்கும் கீழே தண்ணீர் தாவளங்களாக (aquifers) காணப்படும். இதற்கிடையில் உள்ள நீர், நுண்துளை நீர் என்று அழைக்கப்படும். இது ஆண்டுதோறும் பெய்யும் மழை, குளங்களில் சேமிக்கப்படும் நீரின் அளவு, காணப்படும் மரங்களின் அடர்த்தி ஆகியவற்றைக்கொண்டு உருவாகும்.  
பொதுவாகக் கமலைக் கிணறுகள் யாவும் இந்த நுண்துளை நீரை மட்டுமே பயன்படுத்துபவை. கமலையின் இறைப்பு அளவும், கிணற்றின் நீர் ஊறும் திறனும் பெரும்பாலும் சமமாக இருக்கும். ஒரு சால் நீரை வாய்க்காலில் ஊற்றிவிட்டு, அடுத்த சால் இறைக்கப் போகும்முன் நீர் ஊறிவிடும். இதைத்தான் நீடித்ததன்மை (sustainability) என்று இப்போது பொருளியல் அறிஞர்கள் கூறுகின்றனர்.
# கமலை

## மின் எக்கி

வங்கிகள் மின்எக்கிகளை (electric motor) அமைத்துக்கொள்ளக் கடன் வழங்கின. கடன் பெறத் 'தகுதி' பெற்றோர் கடன் வாங்கி 'மோட்டார்களை' அமைத்துக்கொண்டனர். ஒரு சிற்றூரில் 100-க்கு 80 பேர் கமலை வைத்திருந்தார்கள் என்றால், அதில் 20 பேருக்கு மட்டும் கடன் கிடைத்தது. அதாவது, 80 உழவர்களில் 20 பேர் மின்எக்கிகளுக்கு மாறினர்.  
மின்சார எக்கிகள் நீரை மிக வேகமாக உறிஞ்சின. கிணற்றின் ஊறும் வேகம் மின்சார எக்கிகளுக்கு முன் தாக்குப்பிடிக்க முடியவில்லை. எனவே, கிணறுகளில் நீர் மட்டம் அதி வேகமாகக் கீழிறங்கியது. இதனால் மீதமுள்ளவர்களும் மின்சார எக்கிகளுக்கு மாற வேண்டும் அல்லது சாகுபடியைக் கைவிட வேண்டும் என்ற நெருக்கடிக்கு ஆளாகினர். இதனால் கமலைகள் காணாமல் போயின.
# சுன்னாகம் நிலத்தடி நீர் மாசடைவு

**சுன்னாகம் நிலத்தடி நீர் மாசடைவு** என்பது இலங்கையின் யாழ்ப்பாண மாவட்டத்தில் அமைந்துள்ள சுன்னாகம் பகுதியில் நிலத்தடி நீரில் கழிவு எண்ணெய் கலந்தமையைக் குறிக்கின்றது. சுன்னாகம் பகுதியில் கிணறுகளில் நீரின் மேல் எண்ணெய்ப் படலம் காணப்பட்டதையடுத்து இக்கேடு உணரப்பட்டது. தற்போது யாழ்ப்பாண மாவட்டத்தில் வலிகாமம் பகுதியில் உள்ள சுன்னாகத்தை அண்மித்த பிற பகுதிகளிலும் கிணற்று நீரில் எண்ணெய்க் கலப்புக் கண்டுபிடிக்கப்பட்டுள்ளது. நீதிமன்றம், பாடசாலைகள், குடியிருப்புக்கள் போன்றவற்றில் உள்ள கிணறுகளிற் பல தற்போது பாவனைக்கு உதவாதனவாக அடையாளம் காணப்பட்டு நீரெடுக்கத் தடை விதிக்கப்பட்டுள்ளது..
# சுன்னாகம் நிலத்தடி நீர் மாசடைவு

## மாசடைவுக்கான காரணம்

சுன்னாகம் பகுதியில் இயங்கி வந்த எண்ணெய் எரிபொருட்கள் ஊடான மின் உற்பத்தி நிலையம் ஒன்றின் கழிவு எண்ணெய் பாதுகாப்பற்ற விதத்தில் நிலத்தில் விடப்பட்டதன் விளைவாகவே இக்கேடு ஏற்பட்டுள்ளதாக அப்பகுதி மக்களும் நிபுணர்களும் கருதுகிறார்கள்.. இலங்கையில் உள்நாட்டுப் போர் நிலவிய காலத்தில் தரைவழியாக மின்சாரம் வழங்கப்பட முடியாத நிலையில் யாழ்ப்பாணக் குடாநாட்டுக்கான மின்வழங்கலுக்காக இந்த எண்ணெய் எரிபோருள் மின் வலு நிலையம் உருவாக்கப்பட்டது. இந்நிலையம் உள்நாட்டுப் போர் முடிவடைந்த பின்னரும் தொடர்ச்சியாக இயங்கி வந்தது. தற்போது "நோர்தேர்ன் பவர்" (*Northern Power Company (Private) Limited*) எனும் நிறுவனத்தினால் 2007ம் ஆண்டில் இருந்து இயக்கப்பட்டுவந்த இந்நிலையம் மின்வலுத்துறை அமைச்சரின் ஆணைக்கமைய அந்த நிறுவனத்திடமிருந்து மின்சக்தியை இலங்கை மின்சார சபை அகதள்வனவு செய்யப்படுவது நிறுத்தப்பட்டு, விசேட நிபுணர் குழு ஆய்வுகளை ஆரம்பித்துள்ளனர்..  
நோர்தன்பவர் நிறுவனம் தன்மீதான இக் குற்றச்சாட்டைத் தொடர்ந்தும் மறுத்துவருகிறது.இந்நிறுவனம் பொதுப்பட்டியலிடப்பட்ட MTD Walkers Group கம்பனிக்குரிய ஓர் இணை நிறுவனமாகும்.  
நோதர்ன்பவர் நிறுவனத்தினர் வெளியிட்டுள்ள மறுப்பறிக்கையில், அந்நிறுவனம் 2007 இல் இம்மின்நிலையத்தைப் பொறுப்பேற்க முன்னர் கழிவு எண்ணெய் நிரம்பிய குளம் ஒன்று இப்பகுதியில் காணப்பட்டதாகவும், அக்குளம் பற்றித் தமக்கு எதுவும் தெரியாதென்றும் தெரிவித்துள்ளனர். இக் கழிவு எண்ணெய்க் குளம் இருந்தமைக்குச் சான்றாக கூகிள் ஏர்த் மூலம் பெறப்பட்ட செய்மதிப்படங்களை நீதிமன்றத்தில் தாம் வழங்கியுள்ளதாகவும் அவ்வறிக்கையில் அவர்கள் மேலும் தெரிவித்துள்ளனர். 2007 இற்கு முன்னர் இம்மின்நிலையம் அக்கிரிக்கோ என்ற தனியார் கம்பனியினாலும், இலங்கை மின்சார சபையினால் நடத்தப்பட்டுவந்தது.
# சுன்னாகம் நிலத்தடி நீர் மாசடைவு

## பாதிக்கப்பட்டுள்ள பிரதேசங்கள்

இதுவரை அடையாளங்காணப்பட்ட இடங்கள் வருமாறு:  
1. சுன்னாகம்
1. இணுவில்
1. ஏழாலை
1. மல்லாகம்
1. தெல்லிப்பழை
1. கட்டுவன்
1. அளவெட்டி
1. இளவாலை
# சுன்னாகம் நிலத்தடி நீர் மாசடைவு

## எடுக்கப்பட்ட நடவடிக்கைகள்

### காலக்கோடு

- 17/01/2015 - நிலத்தடிநீர் மாசடைவை ஏற்படுத்திய மின்வலுநிலையத்தைக் கண்டித்தும், நீதிவேண்டியும் சுன்னாகத்தில் மக்கள் போராட்டத்தில் ஈடுபட்டனர்.
- 20/01/2015 - யாழ் / யூனியன் கல்லூரிக்கு முன்பாக, நிலத்தடி நீர் மாசடையும் பிரச்சினைக்குத் தீர்வு கோரியும் மாசடைவுக்குக் காரணமானதாகக் கருதப்படும் நோர்தன்பவர் நிறுவனத்துக்கு எதிராகவும் மாணவர்கள் ஆர்ப்பாட்டத்தில் ஈடுபட்டனர்.
- 20/01/2015 - மின் நிலையத்தை நிறுத்தக்கோரி உண்ணாவிரதப் போராட்டம்
- Jan 10, 2017 சுன்னாகம் நிலத்தடி நீர் மாசு தொடர்பான வழக்கு ஒத்திவைப்புhttp://newsfirst.lk/tamil/2017/01/%E0%AE%9A%E0%AF%81%E0%AE%A9%E0%AF%8D%E0%AE%A9%E0%AE%BE%E0%AE%95%E0%AE%AE%E0%AF%8D-%E0%AE%A8%E0%AE%BF%E0%AE%B2%E0%AE%A4%E0%AF%8D%E0%AE%A4%E0%AE%9F%E0%AE%BF-%E0%AE%A8%E0%AF%80%E0%AE%B0%E0%AF%8D-6/[11]
# வி. எஸ். ராகவன்

**வி. எஸ். ராகவன்** (*V. S. Raghavan*, 1 சனவரி 1925 - 24 சனவரி 2015) பழம்பெரும் தமிழ் நாடக மற்றும் திரைப்பட, தொலைக்காட்சி நடிகர். 1954 ஆம் ஆண்டில் வைரமாலை எனும் திரைப்படத்தில் முதன்முதலாக அறிமுகமாகி, 1500க்கும் மேற்பட்ட திரைப்படங்களில் நடித்தார். சில திரைப்படங்களையும் இவர் இயக்கினார்.
# வி. எஸ். ராகவன்

## ஆரம்ப வாழ்க்கை

தமிழ்நாடு காஞ்சிபுரம் அருகேயுள்ள வெம்பாக்கம் என்ற ஊரில் பிறந்த இராகவன், பி. எஸ். உயர்நிலைப் பள்ளியிலும், செங்கல்பட்டு புனித கொலம்பசு பள்ளியிலும் கல்வி கற்று, சென்னை கிறித்துவக் கல்லூரியிலும் இரண்டாண்டுகள் கற்றார். கல்லூரிப் படிப்பை முடிக்கும் போது, தந்தை இறந்து விடவே, இராகவன் தாயாருடன் புரசைவாக்கத்தில் உள்ள சகோதரியுடன் சென்று வசித்து வந்தார்.
# வி. எஸ். ராகவன்

## இயக்கிய மற்றும் நடித்த திரைப்படங்களில் சில

- *வைரமாலை* (1954)
- *பொம்மை*
- நெஞ்சில் ஓர் ஆலயம்
- கள்வனின் காதலி 1955
- *காலம் மாறிப்போச்சு (1956 திரைப்படம்)* (1956)
- *சமய சஞ்சீவி* (1957) – நடிகர் & இயக்குநர்
- *சாரங்கதாரா* (1958)
- மனைவியே மனிதனின் மாணிக்கம் (1959)
- *காத்திருந்த கண்கள்* (1962)
- *காதலிக்க நேரமில்லை* (1964)
- ''கர்ணன் (திரைப்படம்) (1964)
- சங்கே முழங்கு
- சவாலே சமாளி
- வசந்த மாளிகை
- *பட்டணத்தில் பூதம்* (1967)
- ''கல்லும் கனியாகும் (1968)
- ''இரு கோடுகள் (1969)
- *பாலன்* (1970)
- *உயிர்* (1971)
- *புன்னகை* (1971)
- *குறத்தி மகன்* (1972)
- *உரிமைக்குரல்* (1974)
- *குமாஸ்தாவின் மகள் * (1974)
- *எல்லோரும் நல்லவர்களே* (1975)
- *ஆயிரம் ஜென்மங்கள்* (1978)
- *உறவுகள் என்றும் வாழ்க* (1978)
- ''கல்யாணராமன் (1979)
- *தம்பிக்கு எந்த ஊரு*
- *குரோதம்* (1982)
- *ருசி* (1984)
- *சுமை தாங்கி*
- *நல்ல தம்பி* (1985)
- *ஸ்ரீ ராகவேந்திரர்* (1985)
- *நானும் ஒரு தொழிலாளி* (1986)
- *உன்னால் முடியும் தம்பி* (1988)
- *அவசர போலீஸ் 100 (திரைப்படம்)* (1990)
- *ஹே ராம்* (2000)
- *பூவெல்லாம் உன் வாசம்* (2001)
- காமராசர் (திரைப்படம்) (2004)
- *இம்சை அரசன் 23ம் புலிகேசி (திரைப்படம்)* (2006) – அரண்மனை சோதிடர்
- அறை எண் 305ல் கடவுள் (2008)
- *இரும்புக் கோட்டை முரட்டு சிங்கம்* (2010) (cameo)
- ''மகிழ்ச்சி (2010)
- *நகரம் மறுபக்கம்* (2010)
- *கலகலப்பு (திரைப்படம்)* (2012) -
- *சகுனி (தமிழ்த் திரைப்படம்)* (2012)
- ''இதற்குத்தானே ஆசைப்பட்டாய் பாலகுமாரா (திரைப்படம்) (2013)
- *ஒரு கன்னியும் மூன்று களவாணிகளும்* (2014)
- ஆல் இன் ஆல் அழகு ராஜா
# வி. எஸ். ராகவன்

## நடித்த தொலைக்காட்சித் தொடர்கள்

- ரேகா ஐபிஎஸ் {2008 - 2009}
- பைரவி (2012)
- வள்ளி _ சுவாமி நாதன்
# முதல்நிலை மதுசாரம்

**முதல்நிலை மதுசாரம்** அல்லது **முதன்மை ஆல்ககால்** (*primary alcohol*) என்பது ஓரு மதுசாரம் உள்ள முதல்நிலை கார்பன் அணுவுடன் ஐதராக்சில் குழு இணைந்திருத்தல் ஆகும். எந்தவொரு ஆல்ககால் மூலக்கூறில் “–CH<sub>2</sub>OH” குழு உள்ளதோ அந்த ஆல்ககாலை ஓரிணைய ஆல்ககால் என்றும்கூட வரையறை செய்யலாம். மாறாக ஓர் இரண்டாம்நிலை மதுசாரம் “–CHROH” என்ற குழுவைக் கொண்டுள்ளது மற்றும் மூன்றாம்நிலை மதுசாரம்“–CR<sub>2</sub>OH” என்ற குழுவையும் கொண்டுள்ளது. இங்கு “R” என்பது கார்பனைப் பெற்றுள்ள குழுவைக் குறிக்கிறது.  
முதல்நிலை மதுசாரத்திற்கு எத்தனால் மற்றும் பியூட்டனால் போன்றவை உதாரணங்களாகும்.  
மெத்தனாலும் ஒரு முதல்நிலை மதுசாரம் என்பதற்கும் பிரிட்டானிகா கலைக்களஞ்சியத்தின் 1911 ஆம் ஆண்டு பதிப்பு உள்ளிட்ட சில ஆதாரங்கள் உள்ளன including the 1911 edition of the பிரித்தானிக்கா கலைக்களஞ்சியம்,. ஆனால் நவீன நூல்களில் இக்கருத்து குறைவாகவே உள்ளது.
# காமராஜரும் கண்ணதாசனும் (நூல்)

**காமராஜரும் கண்ணதாசனும்** என்ற நூலானது தமிழருவி மணியன் எழுதியது ஆகும்.
# காமராஜரும் கண்ணதாசனும் (நூல்)

## நூலைப் பற்றி

இந்நூலின் முதல் பாதியில் காமராசரைப் பற்றியும், இரண்டாம் பாதியில் கண்ணதாசனைப் பற்றியும் எழுதியுள்ளார். இந்த நூலுக்கு வே. த. நவமணியன் அணிந்துரை வழங்கியுள்ளார்.
# காமராஜரும் கண்ணதாசனும் (நூல்)

## உள்ளடக்கம்

- விலாசமில்லா விருதுப்பட்டியின் அதிசயம்!
- காளிதாசன் கணிப்பு
- நயத்தக்க நட்புணர்ச்சி
- காமராசர் ஏன் முதல்வரானார்?
- பகற்பொழுதில் பசியாற வழியமைத்தார்
- எட்டுப்பேர் அமைச்சரவை
- முதலில் கட்சி; பின்னரே பதவி!
- காமராசரும்-இந்திராகாந்தியும்
- தனி மனிதரின் களங்கமற்ற வாழ்க்கை
- காமராசரைப் போல் காண முடியுமா?
- ஆரோக்கியமான அரசியல் பண்பு!
- காலத்தின் கடைசிக் கருணை
- தூய்மையான் துருவ நட்சத்திரம்
- இதயத்தைத் தொடுவதே சிறந்த பேச்சு
- தேவனுக்குத் தெருப்பாடகனின் அஞ்சலி
- கவிராசரின் கவிதைப் பயணம்
- தைப்பாவைத் தூது
- வசமான பெண்மையும் வளமான கிண்ணமும்
- காதிலே கவிஞரின் மதம்
- வாழ்க்கையின் இரகசியம்
- அழுகையின் முடிவே ஞானம்
- கவிஞரும் ஷெல்லியும்
- கவிஞரின் முரண்பாடுகள்
- இலட்சியக் கனவு
- சாவைப் பற்றிய சாகாத பாடல்
- ஞானத் தேடல்
- கவிஞரின் கவிதைகளின் அடிநாதம்
# 1-பென்டேனால்

**1-பென்டேனால்** *(1-Pentanol )* , **n- பென்டனால்** *( n-pentanol )* அல்லது **பென்டேன்–1-ஆல்** *(pentan-1-ol )* என்பது ஓர் ஆல்ககால் ஐந்து கார்பன் அணுக்களைக் கொண்டிருப்பதாகும். இதனுடைய மூலக்கூறு வாய்பாடு C<sub>5</sub>H<sub>12</sub>O ஆகும். 1-பென்டேனால் விரும்பத்தகாத மணமுடைய நிறமற்ற ஒருதிரவமாகும். இதே மூலக்கூறு வாய்பாடு கொண்ட எட்டு ஆல்ககால்கள் காணப்படுகின்றன. ( அமைல் ஆல்ககால் பார்க்கவும்.)  
பியூட்ரிக் அமிலமும் 1-பென்டேனாலும் சேர்ந்து உருவாகும் எசுத்தர், பென்டைல்பியூட்டைரேட்டு ஆப்ரிகாட் எனப்படும் சர்க்கரை பாதாமியின் மணம் கொண்டது ஆகும். அசிட்டிக் அமிலமும் 1-பென்டேனாலும் சேர்ந்து உருவாகும் எசுத்தர், அமைல் அசிட்டேட் அல்லது பென்டைல் அசிட்டேட் வாழைப் பழத்தின் மணம் கொண்டது ஆகும்.  
பியுசலெண்ணெயை பின்னக் காய்ச்சி வடித்தல் மூலமாக 1-பென்டேனால் தயாரிக்க முடியும். படிம எரிபொருட்களின் பயன்பாட்டைக் குறைப்பதற்காக நொதிக்க வைத்தல் மூலமாக உயிர் – பென்டேனாலை உற்பத்தி செய்யும் மலிவுமுறை ஆய்வுகள் மேற் கொள்ளப்படுகின்றன. குறுந்தகடுகள் மற்றும் எண்ணிலக்க சலனப்பட குறுந்தகடுகள் மீது கரைப்பானாகப் பென்டனாலை பூசமுடியும். கல்நெய்க்கு மாற்றாக பென்டனால் உபயோகமாவது மற்றொரு பயனாகும்.
# எமிலி வாட்சன்

**எமிலி வாட்சன்** (*Emily Watson*, பிறப்பு: 14 ஜனவரி 1967) ஒரு இங்கிலாந்து நாட்டுத் திரைப்பட நடிகை மற்றும் குரல்நடிகை ஆவார். இவர் பிரேக்கிங் தி வேவ்ஸ், பெல்லே, லிட்டில் பாய் போன்ற பல திரைப்படங்களில் நடித்துள்ளார். இவர் இரண்டு தடவை அகாதமி விருது மற்றும் நான்கு தடவை பிரித்தானிய அகாடமி திரைப்பட விருதுக்கு பரிந்துரை செய்யப்பட்டவர்.
# ஆர். சுதர்சனம்

**ஆர். சுதர்சனம்** என அழைக்கப்படும் **இராமகிருஷ்ணா சுதர்சனம்** (*Ramakrishna Sudarsanam*; 26 ஏப்ரல் 1914 – 26 மார்ச் 1991) ஓர் இந்திய இசையமைப்பாளர் ஆவார். இவர் தமிழ், இந்தி, கன்னட மலையாளம், தெலுங்கு மற்றும் சிங்களத் திரைப்படத் துறையில் பணியாற்றியுள்ளார்.
# ஆர். சுதர்சனம்

## தொழில்

சுதர்சனம் துரையூர் இராஜகோபால் சர்மாவுடன் சேர்ந்து இடம் பெற்றது. 1947ஆம் ஆண்டில் நாம் இருவர் திரைப்படத்தில் முழு அளவிலான இசையமைப்பாளராக ஆனார். பின்னர் நிறைய படங்களில் பல வெற்றிப்பாடல்களை அளித்தார் .  
இவர் பல உச்ச நட்சந்திரங்களுக்காக அவர்களது முதல் படத்தில் இசையமைத்திருந்தார். ராஜ்குமாருக்கு *பேடரா கண்ணப்பா* (கன்னடப் படம்), சிவாஜி கனேசனுக்கு பராசக்தி, கமல்ஹாசனுக்கு களத்தூர் கண்ணம்மா, வைஜெயந்திமாலாவுக்கு வாழ்க்கை போன்ற அவர்களின் அறிமுகப் படத்திற்கு இசையமைத்த பெருமை இவருக்கு உண்டு.  
இவர் பல பாடகர்களை தென்னிந்திய திரையுலகிற்கு அறிமுகப்படுத்தியுள்ளார். அவர்களில் எஸ். ஜானகி, டி. எம். சௌந்தரராஜன் ஆகியோரும் அடங்குவர்.
# ஆர். சுதர்சனம்

## இசையமைத்த திரைப்படங்கள்

### தமிழ்த் திரைப்படங்கள்

ஆர். சுதர்சனம் இசையமைத்த சில தமிழ்த் திரைப்படங்களின் பட்டியல்:  
- ஸ்ரீ வள்ளி (1945)
- நாம் இருவர் (1947)
- வேதாள உலகம் (1948)
- வாழ்க்கை (1949)
- ஓர் இரவு (1951)
- பராசக்தி (1952)
- பெண் (1954)
- செல்லப்பிள்ளை (1955)
- பக்த இராவணா (1958)
- மாமியார் மெச்சின மருமகள் (1959)
- களத்தூர் கண்ணம்மா (1960)
- தெய்வப்பிறவி (1960)
- அன்னை (1962)
- நானும் ஒரு பெண் (1963)
- பூம்புகார் (1964)
- அன்புக்கரங்கள் (1965)
- கார்த்திகைத்தீபம் (1965)
- பூமாலை (1965)
- மணிமகுடம் (1966)
# ஆர். சுதர்சனம்

## இசையமைத்த திரைப்படங்கள்

### மலையாளத் திரைப்படங்கள்

ஆர். சுதர்சனம் இசையமைத்த சில மலையாளத் திரைப்படங்களின் பட்டியல்:
- குடும்பம்
- திரிச்சடை
# ஆர். சுதர்சனம்

## பெற்ற விருதுகளும், சிறப்புகளும்

- கலைமாமணி விருது (1967 - 1968); வழங்கியது: தமிழ்நாடு அரசு
# கற்றாமரை

**கல்தாமரை** (*Smilax zeylanica*) மலைப்பகுதியில் வளரும் ஒருவகை செடி இனமாகும். இது லில்லியேசியே குடும்பத்தைச் சேர்ந்தது. இதன் இலை தாமரை இலை வடிவில் இருப்பதாலும், மலை, கல் நிறைந்த பகுதிகளில் அதிகம் வளர்வதாலும் இதை கல்தாமரை என்கின்றனர். இதன் இலை தாமரை இலையை விட சிறியதாகவும் தடித்தும் இருக்கும். மிகுந்த மருத்துவப் பயன் கொண்டது. சித்த, ஆயுர்வேத மருத்துவ முறைகளில் அதிகமாக உபயோகப்படுத்தப் படுகிறது. இது கார்ப்புச் சுவை கொண்டது. இதன் வேர் மற்றும் இலைகளில் டையோஸ்ஜெனின் என்னும் வேதிப்பொருள் உள்ளது. இது மூட்டுகளிலுள்ள வீக்கத்தை கட்டுப்படுத்துகிறது.
# 1-எக்சேனால்

**1-எக்சேனால்** (*1-hexanol*) என்பது ஆறு கார்பன்களைக் கொண்ட சங்கிலியால் ஆன ஓர் ஆல்ககால் ஆகும். இதனுடைய சுருங்கிய மூலக்கூறு வாய்பாடு CH<sub>3</sub>(CH<sub>2</sub>)<sub>5</sub>OH. நிறமற்ற இத்திரவம் நீரில் சிறிதளவே கரைகிறது. ஆனால் எத்தனால், ஈதர் போன்ற கரைப்பான்களுடன் கலக்கும் இயல்பு கொண்டுள்ளது. 1-எக்சேனாலுக்கு 2-எக்சேனால், 3-எக்சேனால் என்ற இரண்டு கூடுதலான நேர்சங்கிலி மாற்றியன்கள் உள்ளன. இவை இரண்டும் ஐதராக்சில் குழு இருக்குமிடத்தின் அடிப்படையில் வேறுபடுகின்றன. C<sub>6</sub>H<sub>13</sub>OH என்ற மூலக்கூறு வாய்பாடுடன் பல சமபகுதிய ஆல்ககால்கள் காணப்படுகின்றன. இவை வாசனைப் பொருட்கள் தயாரிப்பில் பயன்படுத்தப்படுகின்றன.
# 1-எக்சேனால்

## தயாரிப்பு

எத்திலீனை மூவெத்தில் அலுமினியத்துடன்]] சேர்த்து சில்படிமமாக்கல் வினைக்கு உட்படுத்தி ஆல்கைல்அலுமினிய சேர்மம் பெறப்படுகிறது. பின்னர் இந்த ஆல்கைல் அலுமினியம் ஆக்சிசனேற்றம் செய்யப்பட்டு தொழில்முறையாக எக்சேனால் தயாரிக்கப்படுகிறது. இந்த நல்லியல் தொகுப்பு வினையின் சமன்பாடு கீழே தரப்பட்டுள்ளது.  
:Al(C<sub>2</sub>H<sub>5</sub>)<sub>3</sub> + 6C<sub>2</sub>H<sub>4</sub> → Al(C<sub>6</sub>H<sub>13</sub>)<sub>3</sub>
:Al(C<sub>6</sub>H<sub>13</sub>)<sub>3</sub> + 1½O<sub>2</sub> + 3H<sub>2</sub>O → 3HOC<sub>6</sub>H<sub>13</sub> + Al(OH)<sub>3</sub>  
இவ்வினையின் வாயிலாக பல சில்படிமங்கள் உற்பத்தியாகி, பின்னர் அவை காய்ச்சி வடித்தல் மூலம் பிரித்து எடுக்கப்படுகின்றன.
# 1-எக்சேனால்

## தயாரிப்பு

### மாற்று தயாரிப்பு முறைகள்

1-பென்டீனை ஐதரோபார்மைலேற்றம் வினைக்கு உட்படுத்தி அதைத் தொடர்ந்து வினையில் உண்டாகும் ஆல்டிகைடை ஐதரசனேற்றம் செய்வதன் வழியாக மற்றொரு முறையில் எக்சேனால் தயாரிக்கப்படுகிறது. ஆறு கார்பன் கொண்ட சமபகுதி ஆல்ககால்களின் கலவைகள் உற்பத்தி செய்ய இம்முறை உற்பத்தித் துறையில் உபயோகமாகிறது. நெகிழியாக்கிகளுக்கு இவையே முன்னோடிகளாகும்.  
ஆல்கீனை ஆல்டிகைடாக்குதல் மற்றும் அதைத் தொடர்ந்து ஐதரசனேற்றம் செய்தல் என்ற ஐதரோபார்மைலேற்ற கொள்கையின் படி 1-எக்சீன் ஐதரோ போரேனாதல் மூலம் 1 எக்சேனாலாக மாற்றப்படுகிறது. இருபோரேனுடன் நான்மஐதரோபியூரான் சேர்த்து பின்னர் தொடர்ந்து ஐதரசன் பெராக்சைடு மற்றும் சோடியம் ஐதராக்சைடுடன் வினைப்படுத்துவது ஐதரோ போரேனாதல் வினையாகும்.  
:  
இந்த முறையில் எக்சேனால் தயாரிப்பது ஆய்வகத் தொகுப்பு முறைக்கு ஏற்றதாக இருந்தாலும் நடைமுறையில் எத்திலீனில் இருந்து எக்சேனால் தயாரிப்பதே வணிகரீதியாக பயன்படுகிறது.
# 1-எக்சேனால்

## இயற்கையில் எக்சனால்

புதிதாக செதுக்கப்பட்ட புல்லின் நறுமனத்தில் எக்சேனால் இருப்பதாக நம்பப்படுகிறது. எச்சரிக்கும் புற இசைக்காக தேனிக்களின் சுரப்பிகளால் உமிழப்படும் சுரப்புகளில் எக்சேனால் இருப்பதாகவும் நம்பப்படுகிறது.
# 1-எப்டேனால்

**1-எப்டேனால்** *(1- Heptanol )* என்பது ஏழு கார்பன்களைக் கொண்ட சங்கிலியால் ஆன ஓர் ஆல்ககால் ஆகும். இதனுடைய சுருங்கிய மூலக்கூறு வாய்பாடு CH<sub>3</sub>(CH<sub>2</sub>)<sub>6</sub>OH. . நிறமற்ற இத்திரவம் நீரில் சிறிதளவே கரைகிறது. ஆனால் எத்தனால், ஈதர் போன்ற கரைப்பான்களுடன் கலக்கும் இயல்பு கொண்டுள்ளது.
# 1-எப்டேனால்

## மீள்பார்வை

1-எப்டேனாலுக்கு 2-எப்டேனால் 3-எப்டேனால் மற்றும் 4-எப்டேனால் என்ற மூன்று கூடுதலான நேர்சங்கிலி மாற்றியன்கள் உள்ளன. இவை மூன்றும் செயற்படும் ஐதராக்சில் குழு இருக்குமிடத்தின் அடிப்படையில் வேறுபடுகின்றன.  
இணைப்புகளில் உள்ள இடைவெளிகளை நிரப்பும் இதய மின்சோதனைகளில் எப்டேனால் பயனாகிறது. மேலும் இது தசைத் திசுக்களுக்கு இடையேயான அச்சுஎதிர்ப்புத் திறனை அதிகரிக்கிறது. அதிகரிக்கப்பட்ட இந்த எதிர்ப்புச்சக்தியால் கடத்தல் திசைவேகம் குறைந்து உள்ளெழும் கிளர்ச்சி மற்றும் தளராது நீடிக்கும் இதயதுடிப்புக்கு ஏற்ற வகையில் இதயத்தின் ஏற்புத்தன்மை அதிகரிக்கிறது.  
1-எப்டேனால் இனிய மணம் கொண்டிருப்பதால் ஒப்பனைப் பொருட்களில் இந்த நறுமணம் உபயோகமாகிறது.
# வேளாண்மை ஆராய்ச்சி நிலையம், திருப்பதிசாரம்

**வேளாண்மை ஆராய்ச்சி நிலையம்** (*Agricultuiral Research Station / ARS*), திருப்பதிசாரம் தமிழ்நாடு வேளாண்மைப் பல்கலைக்கழகத்தில் உள்ள ஆராய்ச்சி இயக்கத்தின் கீழ் செயல்படும் ஒரு நிலையம் ஆகும்.
# தோற்றம்

இது 1976 ஆம் ஆண்டு கன்னியாகுமரி மாவட்டத்தில் காணப்படும் பல்வேறு சூழ்நிலைகளுக்கு ஏற்ற நெல் சாகுபடிக் தொழில்நுட்பங்களை கண்டுபிடிக்கவும் விவசாயிகளின் குறைகளை தீர்க்கவும் இந்த வேளாண்மை ஆராய்ச்சி நிலையம் தமிழ் நாடு வேளாண்மைப் பல்கலைக்கழகத்தின் கீழ் நிறுவப்பட்டது .தொடக்கக்காலத்தில் இந்த ஆராய்ச்சி நிலைய வளாகம் விவசாயத் துறையின் கட்டுப்பாட்டில் தான் இருந்தது. 1981 ஆம் வருடம் தமிழ்நாடு வேளாண்மைப் பல்கலைக்கழகத்திற்கு இவ்வளாகம் வழங்கப்பட்டது.
# நெல் இரகங்கள் கண்டுபிடிப்பு

இவ்வேளாண்மை ஆராய்ச்சி நிலையத்திலிருந்து இதுவரை ஐந்து இரங்கள் டிபிஎஸ் (TPS) எனும் பெயரில் வெளியிடப்பட்டு இருக்கின்றன. திருப்பதிசாரம் என்பதன் சுருக்கமே டிபிஎஸ் ஆகும்.
- டிபிஎஸ்-1
- டிபிஎஸ்-2
- டிபிஎஸ்-3
- டிபிஎஸ்-4
- டிபிஎஸ்-5.
# இது எங்கு உள்ளது

நாகர்கோவில் அருகில் நாகர்கோவிலில் இருந்து திருநெல்வேலி செல்லும் தேசிய நெடுஞ்சாலை (NH 47B) யில் திருப்பதிசாரத்தில் அமைந்துள்ளது. நாகர்கோவிலில் இருந்து சுமார் 7 கி.மீ. தூரத்தில் உள்ளது. *நால்கால்மடம்* என்ற இடத்திலிருந்தும் சுமார் அரை கி.மீ. தூரம் மற்றும் "ஓட்டாபீஸ்" எனும் இடத்திலிருந்தும் அரை கி.மீ. தொலைவில் அமைந்துள்ளது.
# நெல் இரகங்கள்

இந்த் நிலையத்தில் இருந்து வெளியிடப்பட்ட இரகங்கள் பின் வருமாறு
| 1. | டிபிஎஸ 1 | 1985 | IR 8 கட்டசம்பா | 110-115 | கன்னிப்பூ | சிவப்பு குண்டு அரிசி (நேரடி நெல் விதைப்பு மற்றும் நாற்று விட்டு நடலாம்) | 5000 |  |
| --- | --- | --- | --- | --- | --- | --- | --- | --- |
| 2. | டிபிஎஸ் 2 | 1987 | IR 26/ Co 40 | 130-135 | கன்னிப்பூ | குண்டு வெள்ளை அரிசி | 5000 |  |
| 3 | டிபிஎஸ் 3 | 1993 | RP-31-49-2/LMN | 135-140 | கன்னிப்பூ | குண்டு வெள்ளை அரிசி நீர் தேங்கிய இடங்களுக்கு | 6100 |  |
| 4. | டிபிஎஸ்( R) 4 | 2006 | TP 29/ASD 16 | 85-90 | கும்பாபூ | கன்னிப்பூ பருவதில் நேரடி நெல்விதைப்பிற்கு ஏற்றது | 6000 |  |
| 5. | டிபிஎஸ் 5 | 2014 | ஏஎஸ்டி 16XIR 50 | 118 | அனைத்து பருவம் | சன்ன இரகம் | 6100 | } |
# அண்மையில் வெளியிடப்பட்ட ரகம்

அண்மையில் டிபிஎஸ் 5 என்ற 118 நாளில் 6100 கிலோ நெல்லை அறுவடையாகக் கொடுக்கக்கூடிய புதிய இரகம் வெளியிடப்பட்டது.
# மற்ற ஆராய்ச்சிகள்

1. விதை நெல் உற்பத்தி
1. தோட்டக்கலை ஆராய்ச்சிகள்
1. சுற்றுச்சூழல் மேம்பாடு
1. பூச்சி நோய் நிர்வாகம்
# வேளாண்மைக் கல்லூரி

இந்த ஆராய்ச்சி நிலையத்தை வேளாண்மைக்கல்லூரி அல்லது தோட்டக்கலைக் கல்லூரியாக மாற்ற முயற்சி நடைபெற்றுக் கொண்டுஇருக்கிறது
# ஆராய்ச்சி நிலையப் பண்ணை

அராய்ச்சி நிலையப் பண்ணையில் மண்புழு உரம் உற்பத்தி, விதை நெல் உற்பத்தி, ஆய்வகம், வாழை, மாமரம், முருங்கை மரங்கள் போன்ற பயிர்கள், ஆடு வளர்ப்பு, வரப்பு புல் (bund grass) மற்றும் மீன்கள் ஆகிய செயல்பாடுகள் நடைபெறுவதால் பண்ணைக்கு உபரி வருமானம் கிடைக்கிறது.
# 1-நோனேனால்

**1-நோனேனால்** *(1- Nonanol )* என்பது ஒன்பது கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு CH<sub>3</sub>(CH<sub>2</sub>)<sub>8</sub>OH. நிறமற்ற நிலையில் இருந்து இத்திரவம் இலேசான மஞ்சள் நிறத்துடன் காணப்படுகிறது. சித்திரனிலால் சாறுக்கு நிகராக எலுமிச்சையின் மணத்துடன் 1-நோனேனால் காணப்படுகிறது.  
இயற்கையில் நோனேனால் ஆரஞ்சு சாறில் காணப்படுகிறது. செயற்கை எலுமிச்சைச் சாறு தயாரித்தல் நோனேனாலின் முக்கியமான உபயோகமாகும். நோனைல் அசிட்டேட்டு போன்ற நோனேனாலின் எசுத்தர்கள் வாசனைத் திரவியம் தயாரிப்பில் உபயோகப்படுத்தப்படுகிறது.
# 1-டெக்கேனால்

**1-டெக்கேனால்** *(1- Decanol )* என்பது பத்து கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு C10H21OH . நிறமற்ற பாகுநிலையில் உள்ள வலுவான நெடியுடைய இத்திரவம் நீரில் கரையாது. 20 பாகை செல்சியசு வெப்பநிலையில் நீருக்கு எதிரான இதனுடைய இடைமுக இழுவிசையின் அளவு 8.97 மில்லிநியூட்டன் / மீட்டர் ( mN/m ) ஆகும்.
# 1-டெக்கேனால்

## பயன்கள்

நெகிழியாக்கிகள், உயவுப் பொருட்கள், மேற்பரப்பிகள், கரைப்பான்கள் தயாரிப்பில் டெக்கெனால் பயன்படுத்தப்படுகிறது.
# 1-டெக்கேனால்

## தீங்குகள்

தோல் மற்றும் கண்களில் டெக்கேனால் எரிச்சலை ஏற்படுத்துகிறது. இது கண்களில் தெளிக்கப்பட்டால் கண்களுக்கு நிரந்தர பாதிப்பை ஏற்படுத்தும். இதனை உள்ளிழுத்தலும் உட்கொள்ளுதலும் உடலுக்கு தீங்கை விளைவிக்கும். சுற்றுச்சூழலுக்கும் டெக்கேனால் கெடுதல் செய்கிறது.
# ஐதராபாத்து இல்லம்

**ஐதராபாத்து இல்லம்** (*Hydrabad House*, , ), என்பது புதுதில்லியில் இந்தியாவின் வாயில் வடமேற்கில் அமைந்துள்ள இந்திய அரசின் மாளிகை. புகழ்பெற்ற பிரித்தானியக் கட்டடக்கலை வல்லுநர் லூட்டியனால் இது ஐதராபாத்து நிசாம் ஓஸ்மான் அலி கானுக்காக அமைக்கப்பட்டது. 8.77 ஏக்கரில் அமைந்துள்ள இம் மாளிகை வண்ணத்துப் பூச்சி வடிவிலானது. மொகலாய-ஐரோப்பிய கட்டடக்கலவையின் கலவையாய் இது திகழ்கிறது. மாளிகையின் முகப்பில் குவிமாடம் அமைந்துள்ளது.  
1947 ஆம் ஆண்டில் இந்திய விடுதலைக்குப் பின் ஐதராபாத் நிசாம் இம் மாளிகையை இந்திய அரசிற்குத் தந்து விட்டார். அன்று முதல் வெளிநாட்டுத் தலைவர்களின் விருந்தோம்பல், முக்கியப் பத்திரிக்கைக் கூட்டங்கள், அரசு விருந்துகள் போன்றவற்றுக்காக இது பயன்படுத்தப்படுகிறது.
# 1-அன்டெக்கேனால்

**1-அன்டெக்கேனால்** *( Undecanol )* என்பது பதினொன்று கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு C<sub>11</sub>H<sub>24</sub>O.இது **அண்டெக்கேனால்** அல்லது **அன்டெக்கேன் –1- ஆல்**, **அன்டெக்கைல் ஆல்ககால்**, **என்டிகேனால்** என்றும் அழைக்கப்படுகிறது. நிறமற்ற இத்திரவம் நீரில் கரையாது. இதனுடைய உருகுநிலை 19 பாகை செல்சியசு மற்றும் இதனுடைய கொதிநிலை 243 பாகை செல்சியசு ஆகும்.
# 1-அன்டெக்கேனால்

## தயாரிப்பும் பயன்களும்

எலுமிச்சை பூவின் வாசமும் கொழுப்புச் சுவையும் கொண்ட இச்சேர்மம் உணவுப்பொருள்களில் சுவையூட்டும் பொருட்களாகவும் பயன்படுகிறது. பொதுவாக அன்டெக்கேனால் இதனையொத்த அன்டெக்கேனால்டிகைடை ஒடுக்கம் செய்து தயாரிக்கப்படுகிறது.
# 1-அன்டெக்கேனால்

## இயற்கையில் அன்டெக்கேனால்

ஆப்பிள், வாழைப்பழம், வெண்ணெய், முட்டை மற்றும் சமைத்த பன்றி இறைச்சி போன்ற பல உணவுப்பொருட்களில் அன்டெக்கேனால் காணப்படுகிறது.
# 1-அன்டெக்கேனால்

## தீங்குகள்

தோல், கண்கள், மற்றும் நுரையீரல் போன்ற உறுப்புகளில் அன்டெக்கேனால் எரிச்சலை ஏற்படுத்துகிறது. தீங்கு விளைவிப்பதில் அன்டெக்கேனால் எத்தனாலுக்கு நிகராக விளங்குகிறது.
# திருப்பூர் மத்திய அரிமா சங்க விருதுகள்

**அரிமா விருது** என்பது திருப்பூர் மத்திய அரிமா சங்கத்தினால் ஆண்டுதோறும் வழங்கப் பட்டு வரும் ஒரு விருது ஆகும். இவ்விருது படைப்பாளிகளை ஊக்குவிக்குமுகமாக *அரிமா குறும்பட விருது* என்ற பெயரில் சிறந்த குறும்படங்களுக்கும், *அரிமா ஆவணப்பட விருது* என்ற பெயரில் சிறந்த ஆவணப்படங்களுக்கும், *அரிமா சக்தி விருது* என்ற பெயரில் சிறந்த பெண் எழுத்தாளர்களுக்கும் 15 ஆண்டுகளாக ஆண்டுதோறும் வழங்கப்பட்டு வருகிறது.
# திருப்பூர் மத்திய அரிமா சங்க விருதுகள்

## திருப்பூர் மத்திய அரிமா சங்க விருதுகள் 2014

**திருப்பூர் மத்திய அரிமா சங்க விருதுகள் 2014** டிசம்பர் 25, 2014 இல் திருப்பூர், காந்தி நகர், மத்திய அரிமா சங்க வளாகத்தில் 30 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 5 பேருக்கும், திருப்பூர் குறும்படப் படைப்பாளிகளுக்கான சிறப்புப் பரிசுகள் 3 பேருக்கும் அரிமா சக்தி விருதுகள் 22 பெண்களுக்கும் வழங்கப்பட்டன. விருதுகளை எழுத்தாளர் சுப்ரபாரதிமணியன், அரிமா சங்க இயக்குநர் ராதாகிருஷ்ணன் ஆகியோர் வழங்கினர். நிகழ்ச்சியை பேராசிரியை செல்வி தொடக்கி வைத்தார்.
# திருப்பூர் மத்திய அரிமா சங்க விருதுகள்

## திருப்பூர் மத்திய அரிமா சங்க விருதுகள் 2013

**திருப்பூர் மத்திய அரிமா சங்க விருதுகள் 2013**, ஜூன் 15, 2013 இல் மத்திய அரிமா சங்கம், ஸ்டேட் பாங்க் காலனி, காந்திநகர், திருப்பூர், இந்தியாவில் 14 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 8 பேருக்கும், திரைப்பட நூலுக்கான விருது ஒருவருக்கும், அரிமா சக்தி விருதுகள் 5 பெண்களுக்கும் வழங்கப்பட்டன. நிகழ்வுக்கு அரிமா உதயசங்கர் தலைமை தாங்கினார். சுப்ரபாரதிமணியன், அஜயன்பாலா, ஈழவாணி, சி.ரவி. ஆகியோர் உரை ஆற்றினர். பரிசுத்தொகை 25000 ரூபா.
# திருப்பூர் மத்திய அரிமா சங்க விருதுகள்

## திருப்பூர் மத்திய அரிமா சங்க விருதுகள் 2008

**திருப்பூர் மத்திய அரிமா சங்க விருதுகள் 2008** ஓகஸ்ட் 26, 2008 இல் 13 படைப்பாளிகளுக்கு வழங்கப்பட்டது. அரிமா குறும்பட விருதுகளை 8 குறும்படப்படைப்பாளிகளும் (கருணா ,விஆர்பி மனோகர், ஆண்டோ, தாரகை, கோவை சதாசிவம்,புவனராஜன், சுபாஸ், குணவதிமைந்தன்) அரிமா சக்தி விருதுகளை 5 பெண் எழுத்தாளர்களும் (பேராசிரிகைகள் முத்து சிதம்பரம், பாக்கியமேரி, சுலோட்சனா, அருணாதேவி, அம்சா) பெற்றுக் கொண்டனர்.
# புச்செரெர் வினை

**புச்செரெர் வினை** (*Bucherer reaction*) என்பது கரிம வேதியியலில் அம்மோனியா மற்றும் சோடியம் பைசல்பைட்டு முன்னிலையில் ஒரு நாப்தைலமீன் நாப்தாலாக மீளக்கூடிய ஒரு மாற்று வினையாகும்.  
:  
பிரெஞ்சு வேதியியலாளர் ராபர்ட் லெப்டிட்டு, 1898 இல் இவ்வினையைக் கண்டறிந்தார். ஆனால் (1869–1949) காலத்தவரான செருமன் வேதியியலாளர் ஆன்சு தியோடர் புச்செரர் இவ்வினையின் மீள்வினையை தனியராக கண்டறிந்து 1904 ஆம் ஆண்டில் வெளியிட்டார். எனவே இவ்வினை தவறுதலாக புச்செரர்-லெப்டிட்டு வினையென்று வழங்கப்படுகிறது.
# புச்செரெர் வினை

## வினைவழிமுறை

வினைவழி முறையின் **முதல் படியில்** ஒரு கார்பன் அணுவுடன் அதிக எலக்ட்ரான் அடர்த்தியுடன் ஒரு புரோட்டான் சேர்கிறது. எனவே நாப்தாலின் **C2** அல்லது **C4** கார்பன் முன்னுரிமை பெறுகிறது. **(1)** இதனால் ஒத்திசைவு நிலைபெற்ற கூட்டு விளைபொருள் உருவாகிறது. **1a-1e.** நாப்தலீனிலுள்ள முதல் வளைய அமைப்பு 25 கிலோ கலோரி / மோல் இழப்பில் அரோமாட்டிக் பண்பை இழக்கிறது. அடுத்த படியில் **1e** வழியாக **C3** கார்பனுடன் பைசல்பைட்டு எதிர்மின் அயனி சேர்கிறது. இந்தக் காரணத்தால் **3a** உருவாகிறது. இது அதிக நிலைப்புத் தன்மை கொண்ட டெட்ராலோனின் சல்போனிக் அமிலமாக இடம் மாறுகிறது. அமீனின் அணுக்கரு நாட்டக் கூடுதல் வினையால் **4a** உருவாகிறது மற்றும் இதனுடைய அமைப்பு மாற்ற சமநிலை வடிவமான **4b** நீரை இழந்து ஒத்திசைவு நிலைபெற்ற நேர்மின் அயனியாகிறது. **5a** இச்சேர்மம் புரோட்டான் நீக்கப்பட்டு இமைன் **5b** அல்லது இனாமைன் **5c** ஆக மாறுகிறது. ஆனால் இரண்டும் இயங்கு சமநிலையில் காணப்படுகிறது. இனாமைன் சோடியம் பை சல்பைட்டை நீக்கி நாப்தைலமீனாக உருவாகிறது. **(6)**  
:  
இது ஒரு மீள் வினை என்பதை முக்கியமாகக் கவனத்திற் கோள்ள வேண்டும்.இவ்வினையின் தொகுப்பு கீழே தரப்பட்டுள்ளது.  
:  
புச்செரெர் கார்பசோல் தொகுப்பு வினையும் இதனுடன் தொடர்பு கொண்ட வினையாகும்.
# காவல்துறை தலைமை இயக்குநர்

யில் தலைமை இயக்குநர் பதவியின் சின்னம்]]  
இந்தியாவில் **காவல்துறையின் தலைமை இயக்குநர்** என்பது இந்தியக் காவல்துறையின் மிக உயரிய பதவியாகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். இவர்கள் பொதுவாக ஒரு மாநிலத்தில் காவல்துறைக்கு தலைமை வகிப்பர். ஆயினும் இவர்கள் சிறைத்துறை, குற்றப் புலனாய்வு மற்றும் உளவுத்துறை முதலிய மாநில அரசின் துறைகளின் தலைவர்களாகவோ அல்லது நடுவண் புலனாய்வுச் செயலகம், மத்திய சேமக் காவல் படை போன்ற நடுவண் அரசின் துறைகளிளோ பணியமர்த்தப்படலாம். அசோகச் சின்னம், அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து இப்பதவியின் சின்னமாகும். கூடுதல் காவல்துறை தலைமை இயக்குநர் (ADGP) இந்திய காவல்துறை சேவையில் (IPS) ஒரு தலைமை இயக்குநர் (DGP) க்கு இளையவராக கருதப்படுகிறார். ஏடிஜிபி மற்றும் டிஜிபி இருவரும் 3-ஸ்டார் போலீஸ் தரவரிசையில் இருந்தாலும், டிஜிபி ஒரு மாநிலம் அல்லது யூனியன் பிரதேசத்தில் போலீஸ் படையின் தலைவராகவும், ஏடிஜிபி ஒரு துணை அதிகாரியாகவும் இருக்கிறார்.
# காவல்துறை தலைமை இயக்குநர்

## பதவி நியமனம்

மாநில அரசுகள் மத்திய அரசுப் பணியாளா் தோ்வு ஆணையத்துக்கு (யுபிஎஸ்சி) டிஜிபி அந்தஸ்தில் உள்ள அதிகாரிகளின் பெயா்களை அனுப்பும், அதிலிருந்து மூவரை யுபிஎஸ்சித் தேர்வுக்குழு பரிந்துரைக்கும் அதிலொருவரைத் தலைமை இயக்குநராக மாநில அரசுகள் நியமிக்கும். இப்பதவி நியமனம் தொடா்பாக உச்சநீதிமன்றம் பிறப்பித்த உத்தரவுகளின்படியும், யுபிஎஸ்சி விதிமுறைகளின்படியும், குறைந்தது 2 ஆண்டுகள் அந்தப் பதவியில் இருக்கக்கூடிய அதிகாரியே நியமிக்கப்பட வேண்டும். பதவியேற்பவர் குறைந்தது ஆறு மாதப் பதவிக்காலமாவது இருக்கவேண்டும்.
# காவல்துறை தலைமை இயக்குநர்

## தமிழ்நாடு

தமிழ்நாட்டில் 2025 ஆகஸ்ட் வரை 31 இயக்குநர்கள் பதவி வகித்துள்ளனர்.
- அசோக் குமார்
- டி.கே. இராஜேந்திரன்
- ஜெ.கே. திருப்பாதி (2019 ஜூலை 01 - 2021 ஜூன் 30
- சைலேந்திர பாபு (2021 ஜூலை 01 - 2023 ஜூன் 30)
- சங்கர் ஜிவால் (2023 ஜூலை 01 - 2025 ஆகஸ்ட் 31)
- ஜி. வெங்கட்ராமன் (2025 ஆகஸ்ட் 31 -)
# ஹர்சுல் ஏரி

**ஹர்சுல் ஏரி**, மகாராஷ்டிரா மாநிலத்தின் சத்திரபதி சம்பாஜிநகர் மாவட்டத்தின் நிர்வாகத் தலைமையிடமான சத்திரபதி சம்பாஜிநகரத்தில் உள்ளது. இது சம்பாஜிநகரத்தில் வாழும் ஒரு லட்சத்துக்கும் அதிகமானோருக்கான நீர் ஆதாரமாக இருக்கிறது. இதன் மூலம் இந்த நகரத்தின் 16 வார்டுகளில் உள்ள மக்களுக்கு நீர் வழங்கப்படுகிறது. இது வற்றும்பொழுது ஜெயக்வாடி அணையில் தேங்கியுள்ள நீரைப் பயன்படுத்துவர். இந்த ஏரியில் சராசரியாக 24 அடி உயரத்துக்கு நீர்வரத்து இருக்கும்.
# கால்சியம் குரோமேட்டு

**கால்சியம் குரோமேட்டு** (*Calcium chromate*) என்பது CaCrO4 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது பிரகாசமான மஞ்சள் நிறத்தில் திடரூபத்தில் காணப்படுகிறது. பொதுவாக இது ஒரு இரு நீரேறியாகத் தோன்றுகிறது.
# கால்சியம் குரோமேட்டு

## பண்புகள்

கால்சியம் குரோமேட்டு 200 பாகை செல்சியசு வெப்பநிலையில் நீரை இழக்கிறது. கரிம பொருட்களுடன் அல்லது ஆக்சிசன் ஒடுக்கிகளுடன் வினை புரிந்து குரோமியமாக உருவாகிறது. திடரூப கால்சியம் குரோமேட்டு ஐதரசீன் உடன் வெடியொலியுடன் வினைபுரிகிறது. போரானுடன் இணைத்து பற்றவைத்தால் தீவிரமாக எரிகிறது.
# தேராவில் ஆறு

**தேராவில் ஆறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு மத்தியா முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.
# தி செகண்ட் பெஸ்ட் எசோடிக் மரிகோல்ட் ஹோட்டல்

**தி செகண்ட் பெஸ்ட் எசோடிக் மரிகோல்ட் ஹோட்டல்** இது 2015ஆம் ஆண்டில் திரைக்கு வந்த நகைச்சுவைக் காதல் நகைச்சுவை திரைப்படம் ஆகும். இந்த திரைப்படத்தை ஜோன் மட்டன் என்பவர் இயக்க, ஜூடி டென்ச், மேகி ஸ்மித், பில் நை, பெனிலோப் வில்டன், தேவ் படேல் உள்ளிட்ட பலர் நடித்துள்ளார்கள். இந்த திரைப்படம் பெப்ரவரி 27ஆம் திகதி வெளியாகவுள்ளது.
# தி செகண்ட் பெஸ்ட் எசோடிக் மரிகோல்ட் ஹோட்டல்

## நடிகர்கள்

- ஜூடி டென்ச்
- மேகி ஸ்மித்
- பில் நை
- பெனிலோப் வில்டன்
- தேவ் படேல்
# நெய்மீன்

**நெய்மீன்**, **ராஜாமீன்**, **சீர்மீன்** மற்றும் **ராஜா கானாங்கெளுத்தி** (கிங் மாக்ரல்) (*Scomberomorus cavalla*)) என்ற பெயர்களில் அழைக்கப்படும் இந்த மீன் 50 கிலோ வரை எடை இருக்கும். மற்ற மீன்களை இது உணவாக உண்டு வழும் மீனாகும். இது ஹிஸ்டோன் நஞ்சிற்கு மிகவும் பெயர்போனதாகும். ஒமேகா 3 கொழுப்பு அமிலத்துடன் உள்ள இம்மீன் சுவையாக இருக்கும். இம் மீன்கள் பொழுதுபோக்கு மற்றும் வியாபார நோக்கத்திற்காக பிடிக்கப்படுகிறது. இந்தியாவின் தென்பகுதியான கன்னியாகுமரி மற்றும் தூத்துக்குடி மாவட்டங்களில் (லட்சதீவுக்கடல், இந்தியப்பெருங்கடல், மற்றும் மன்னார்வளைகுடா) உள்ள கடல்களில் அதிக அளவில் பிடிக்கப்பட்டு விற்பனைக்கு அனுப்பப்படுகிறது. இது இடம் பெயரக்கூடிய மீன் வகைகளில் ஒன்றாகும். மேற்கு அட்லாண்டிக் பெருங்கடல் மெக்சிகோ வளைகுடா பகுதிகளிலிருந்து இடம் பெயர்தலை காணலாம்.
# ஊட்டச்சத்து

இந்த வகை மீன்கள் மற்ற வகை மீன்களை உணவாக உட்கொள்வதால் இதில் பாதரசம் உணவுச் சங்கிலியில் அடுத்து அடுத்த நிலைகளில் அதிக அளவில் சேமிக்கப்பட்டு (biomagnification) மீதைல் பாதரசமாக (methyl mercury), பாதரசத்தின் அதிகப்படியான நஞ்சாக (நரம்பு நஞ்சாக) மாற்றப்படுவதால் இதைத் தாய்மார்கள்,குழந்தைகள் மற்றும் கருவுற்ற பெண்கள் தவிர்க்க வேண்டும்.
# அந்துளியா

அந்துளியா என்னும் ஊர், ஒடிசாவின் அனுகோள் மாவட்டத்தில் உள்ளது. இது அனுகோள் வட்டத்துக்கு உட்பட்டது.
# அந்துளியா

## அரசியல்

இது ஆட்டமல்லிக் சட்டமன்றத் தொகுதிக்கும், சம்பல்பூர் மக்களவைத் தொகுதிக்கும் உட்பட்டது.
# அந்துளியா

## அமைவிடம்

இது மாவட்டத் தலைநகரான அனுகோளில் இருந்து 10 கி.மீ தொலைவில் உள்ளது.
# வாழைக் கழிவுகள்

வாழைக் கழிவுகள் (biomass waste, banana crop residue, banana waste) எனப்படுவது வாழைப்பயிர் சாகுபடியில் வாழையின் வளர்ச்சிப்பருவங்களில் ஏற்படும் கழிவுகள், அறுவடையின்போது கிடைக்கும் கழிவுகள் மற்றும் அறுவடைக்குப்பின் சந்தைப்படுத்துதலின் போது (வாழைப்பழத்தார்களிலிருந்து) ஏற்படும் எதற்கும் பயன்படாத கழிவுகளாகும்.இந்தக் கழிவுகள் ஆற்றல் (energy), கரி (biochar) மற்றும் உரம் தயாரிப்பதற்கும்பயன்படுத்தலாம்
# வாழைக் கழிவுகள்

## ஒரு பார்வை

தமிழகத்தில் பூவன், கற்பூர வள்ளி, நெய்பூவன், ரஸ்தாளி, மொந்தன், நேந்திரன், செவ்வாழை, ரொபஸ்டா என பல தரப்பட்ட வாழை ரகங்கள் பயிரிடப்படுகின்றன. வாழைச் சாகுபடி நஞ்சை மற்றும் தோட்டக்கால் முறைகளில் செய்யப்பட்டு வருகிறது. ஆண்டுக்கு 298 லட்சம் தொன் வாழை உற்பத்தி செய்யும் பொழுது, 375 லட்சம் டன் அளவில், இலைச்சருகு, தண்டு, கிழங்கு, கொன் னைப்பகுதி போன்ற வாழைக் கழிவுகள் உருவாகின்றன.  
வாழைக் கழிவுகள் மூன்று வகைப்படும்
1. பயிர் வளர்ச்சியின் போது கிடைக்கும் கழிவுகள் (trash)
1. அறுவடையின்போது கிடைக்கும் கழிவுகள் (biomass)
1. வாழைத்தார் மற்றும் பழத்திலிருந்து கிடைக்கும் கழிவுகள் (banana peel/வாழை தலாம்)
வாழை சாகுபடியில் வாழைக் கழிவுகளை விவசாயிகள் நிலத்திலிருந்து அப்புறப்படுத்த தீயிட்டு எரிக்கிறார்கள். இதனால் மண் மற்றும் சுற்றுச்சூழல் மாசுபடுவதுடன் ஊட்டச்சத்துக்கள் வீணாகின்றன.
# வாழைக் கழிவுகள்

## வாழைக்கழிவிலுள்ள சத்துக்கள்

வாழைக்கழிவுகளில் பேரூட்டச்சதுக்கள் (தழை, மணி, சாம்பல்) மற்றும் நுண்ணூட்டச்சத்துக்கள் உள்ளன குறிப்பாக சாம்பல் சத்து அதிக அளவில் உள்ளது,
# வாழைக் கழிவுகள்

## மண்புழு உரம்

வாழைக் கழிவுகளை மண்புழு மற்றும் இயற்கை உரமாக மாற்றிப் பயன்படுத்தலாம். ஒரு எக்டரிலிருந்து பெறப்பட்ட வாழைக் கழிவிலிருந்து தயாரிக்கப்படும் மண்புழு உரத்தில், ரூ.2,587 மதிப்புள்ள தழைச் சத்தும், ரூ.483 மதிப்புள்ள மணிச்சத்தும், ரூ.7,920 மதிப்புள்ள சாம்பல் சத்தும் உள்ளன. இத்தகைய வாழைக்கழிவு மண்புழு கம் போஸ்டை வாழை சாகுபடியில் மறுசுழற்சி செய்தால், மண்ணில் இடப்படும் செயற்கை உரத்தின் அளவைக் குறைத்து ஒரு எக்டேர் வாழை உற்பத்தியில் ஆகும் உர செலவில் ரூ.11,000 சேமிக்கலாம். மேலும் இம்முறையில், இரண்டாம் நிலை பேரூட்டச் சத்துக்களான சுண்ணாம்பு, மெக்னீசியம், கந்தகம் மற்றும் நுண்ணூட்டச் சத்துக்களும் மறுசுழற்சியாவதால் மண் வளம் மேம்படுத்தப்பட்டு, வாழையில் அதிக மகசூலும் பெறமுடிகிறது.  
இதனை நாட்டிலுள்ள அனைத்து வாழை சாகுபடி பகுதிகளிலும் நடைமுறைப்படுத்தினால், வருடத்திற்கு ரூ.913 கோடி சேமிக்க முடியும் என்று கணக்கிடப்பட்டுள்ளது. பொதுவாக, வாழை விவசாயிகள், இத்தகைய பண்ணைக் கழிவுகளை, இவற்றிலுள்ள பயன்படுத்தப்படாத ஊட்டச் சத்துக்களை மீண்டும் அடுத்த வாழை சாகுபடிக்காக பயன்படுத்தும் நோக்கத்தில் மண்ணில் புதைத்தோ அல்லது கிடங்குகளில் இட்டோ அழித்து விடுகின்றனர். ஆனால், அவ்வாறு செய்யாமல், அவைகளை நன்கு மக்கவைத்து அல்லது மண்புழு உரமாக மாற்றி மண்ணிலிடுவது சிறந்தது.
# வாழைக் கழிவுகள்

## வாழைக் கழிவை மக்க வைத்தல்

மக்க வைத்த வாழைக்கழிவுகளை வாழை உற்பட அனைத்துப் பயிர்களுக்கும் பயன்படுத்தலாம். வாழைக்கழிவுகளை ஒரு இடத்தில் சேர்க்கவேண்டும். பின் இதை இரண்டு அடி உயரத்திற்கு பரப்பி இதன் மேல் திறன்மிக்க நுண்ணுயிர்களைத் (effective microbes) தெளிக்கவேண்டும். இவ்வாறு ஆறு அடி உயரத்திற்கு மட்டும் கழிவுகளை இட வேண்டும். வாரம் ஒருமுறை தண்ணீர் தெளித்து வரவேண்டும். இது 50 சதவீத நிழலிலேயே செய்யப்பட வேண்டும். 45 நாட்களில் இயற்கையுரம் தயாராகும். உற்பத்திச்செலவாக ஒரு டன் இயற்கை உரத்திற்கு ரூபாய் 250 மட்டும் செலவாகிறது
# வாழைக் கழிவுகள்

## <nowiki/>தொழில் நுட்ப விவரங்கள் கிடைக்குமிடம்

### இந்தியாவில்

1. தேசிய வாழை ஆராய்ச்சி மையம், தோகைமலை ரோடு, போதாவூர்,தாய னூர் அஞ்சல், திருச்சி- 620102
1. தமிழ்நாடு வேளண்மைப்பல்கலைக்கழகம், திருப்பதிச்சரம்-629901
# பெருமுந்நூல்

**பெருமுந்நூல்** அல்லது **பிரஸ்தான திரயம்** (Prasthanatrayi) (, IAST: ) எனப்படுவது உபநிடதம், பகவத்கீதை, பிரம்ம சூத்திரம் ஆகிய இந்து சமயத்தின் அடிப்படை நூல்கள் மூன்றையும் குறிக்கும் சொல்லாகும். இந்நூல்கள் சுருதி பிரஸ்தானம், ஸ்மிருதி பிரஸ்தானம், தர்க்கப் பிரஸ்தான அடிப்படையில் அமைந்துள்ளது.
# பெருமுந்நூல்

## சுருதி பிரஸ்தானம்/உபதேச பிரஸ்தானம்

வேதங்களின் இறுதிப் பகுதியில் அமைந்துள்ள ஞான காண்டமே உத்தர மீமாம்சை என்பர். உத்தர மீமாம்சை அல்லது உபநிடதங்கள், சுருதியை அடிப்படையாகக் கொண்டது. உபநிடதங்கள் பிரம்மத்தை உபதேசிப்பதால், **உபதேச பிரஸ்தானம்** என்றும் அழைப்பர். (injunctive texts) (the starting point of revelation) வேதங்கள் மனிதர்களால் எழுதப்பட்டதல்ல. ரிஷிகள் தியான நிலைகளில் ஆழ்ந்திருந்தபோது, அவர்களுக்கு வெளிப்படுத்தப்பட்ட ஆன்மீக உண்மைகளின் தொகுப்பே வேதங்கள். எனவே இதில் உள்ள செய்யுள்களை மந்திரங்கள் என உயர்வாக அழைக்கப்படும்.